./data/phi2331/phi013/phi2331.phi013.perseus-lat2.xml
David Magie
publico funere elatus est  filium reliquit, qui postea et ipse Marcus Antoninus Heliogabalus dictus est; ita enim nomen Antoninorum inoleverat, ut velli ex animis hominum non posset, quod omnium pectora velut Augusti nomen obsederat Fuit male moratus et patre duro crudelior  avidus cibi, vini etiam adpetens, suis odiosus et praeter milites praetorianos omnibus castris exosus, prorsus nihil inter fratres simile Opera Romae reliquit thermas nominis sui eximias, quarum cellam soliarem architecti negant posse ullaimitatione qua facta est fieri, nam et ex aere vel cupro cancelli subterpositi esse dicuntur, quibus cameratio tota concredita est, et tantum est spatii, ut id ipsum fieri negent potuisse docti mechanis reliquit et porticum patris nomine, quae gesta illiuscontineret et triumphos et bella  ipse Caracalli nomen accepit a vestimento, quod populo dederat,demisso usque ad talos, quod ante non fuerat, unde hodieque Antoninianae dicuntur caracallae huiusmodi,in usu maxime Romanae plebis frequentatae  idem viam novam munivit, quae est sub eius thermis, Antoninianis scilicet, qua pulchrius inter Romanasplateas non facile quicquam invenias  sacra Isidis Romam deportavit et templa ubique magnifica eidem deae fecit, sacra etiam maiore reverentia celebravit,quam ante celebrabantur  in quo quidem mihi mirumvidetur, quemadmodum sacra Isidis primum per hunc Romam venisse dicantur, cum Antoninus Commodus ita ea celebraverit ut et Anubin portaret et pausas ederet; nisi forte iste addidit celebritati, non eam primus invexit Corpus eius Antoninorum sepulchro inlatum est, ut ea sedes reliquias eius acciperet quae nomen addiderat